**Un număr din care extrag infinitul**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- desprindere din brațele humei -

\*dedicată lui C. A.\*

să-mbraci zorilor altă cămașă

pios ai cerut nenăscutului să mă scoată din lavă

șlefuiesc granitul timpului degete oarbe

amprentele noastre împletesc abisuri

hologramă unor întâlniri trecute

smerenia buzelor albe lipește atingeri curate de palatinul materiei

camera de rezonanță a vieții înghite seisme ușor

nectarul alunecă din creuzetul celulei

sonoritatea nu va fii o problemă pentru iubirea noastră de păsări

rugăciune de-albastru

cântecul ne respiră firesc erupțiile din artere

sub diapazon astral dulceața gamelor amestecă laborios adâncul înaltului

periodic ochii migrează în beznă să vindece

tumorile vederii de prea aproape

puțină tină din șpaltul zborului și-o fărâmă de orizont încurcată în geană

credinței dau lest și anduranță de sânge

vom încerca să-mpingem pe rând pereții vocalei

lebede cu oceane în pene

plutesc în nervuri trasează ramă de sacru geometriei acvatice

mediana cunoașterii ne trece prin creștet

scufundarea într-un singur respir

ultima necesitate (ca și întâia pe care am rătăcit-o în pliuri de memorii surpate)

spre noi deschide portal zeic lumina își caută sursa

și uneori se îmbracă în carne

inima

berbece senzitiv

va știi să foreze gingaș octave în brațe voi recunoaște negreșit

modulația basului tău

simfonii florale vor zdrobii în piele chemări indecente

lăsate prea mult la dospit

afluenții lumii varsă în vene îmbrățișări cu gust de mentol

cel de lavandă

are diafană textură de vise

încă nu mi-ai spus tu în care esență descarci

setea de mine

nevăzute mâini strâng năvodul țâșnesc din artere cascade

sângele scrie perlat runele unei locuiri fantaste

scrib cu investitură celestă

îți moi tocul în mine și dai drumul cavalcadelor solare